GiliGold/VAD_KnessetCorpus huggingface dataset:
עמרם מצנע: למעט הנושאים הפיזיים, באיזה בעיות אתה נתקל?
עמרם מצנע: עזוב רגע את הנושאים הפיזיים בצד.
<חליל אל כרם: רק אני רוצה להגיד דבר אחד, לגבי הבנות והבנים בתואר שני ושלישי, אחוז הבנים יותר מהבנות.
<חליל אל כרם: בתואר הראשון אחוז הבנות יותר.
<חליל אל כרם: הוא שאל אותי שאלה, איזה בעיות חוץ מהמבנה הפיזי.
<חליל אל כרם: מתנ"ס, אין לנו מתנ"ס.
<חליל אל כרם: החינוך הבלתי פורמלי הוא מאוד חשוב.
עמרם מצנע: בית הספר פעיל אחרי הצהריים?
<חליל אל כרם: זה מה שאני אומר לך.
<חליל אל כרם: אז אנחנו פעילים בכוחות עצמנו.
<חליל אל כרם: נגיד, בבית הספר אנחנו מפעילים מועדוניות אחרי הצהריים.
<חליל אל כרם: נגיד מועדוניות של מוזיקה, מועדוניות של אמנות, מועדוניות של מחשבים.
<חליל אל כרם: מחשבים, זה נשמע, אצלכם במגזר היהודי הילד יושב על מחשב יותר מדי, אצלנו אין לו את המחשב, אין לו אינטרנט, מדובר ביישובים לא מוכרים, שאין להם מחשבים בבית.
<חליל אל כרם: אז אנחנו מנסים לתת את הצרכים של הילדים כמה שאפשר.
<חליל אל כרם: יש לנו נגיד צופים, מה שראיתם.
<חליל אל כרם: אנחנו קשורים ל - - -
עמרם מצנע: הצופים, הפעילות היא בבית הספר?
<עמירה חיים: היא ממומנת מלא ואקסטרה על ידי המשרד.
<עמירה חיים: מממנים להם את כל השעות של הצופים.
<עמירה חיים: ורוב הילדים הולכים לתנועה, או ש - - -
<חליל אל כרם: לא, כי אי אפשר, אתה לוקח איזה 20 ילד.
עמרם מצנע: מכל בית הספר?
עמרם מצנע: רק 20 ילד?
<חליל אל כרם: רק 20 ילד.
<חליל אל כרם: אז יש כאלה נגיד לצופים, יש כאלה למועדוניות, אבל כל זה אנחנו עושים בהיעדר מתנ"ס.
<חליל אל כרם: אין לנו מתנ"ס.
עמרם מצנע: בסדר, אבל בית הספר יכול להיות - - -
<חליל אל כרם: לאמהות אנאלפביתיות, אנחנו הבאנו אותם עם מתנדבים שעוזרים להן.
עמרם מצנע: אוקי, מה עוד חוץ מפיזי?
<חליל אל כרם: אז אני אגיד לך.
<חליל אל כרם: ההגדרה של בית הספר שלנו היא הגדרה של בית ספר יסודי ואנחנו מלמדים מכיתה א' עד כיתה ט'.
<חליל אל כרם: זה מהווה בעיה.
<חליל אל כרם: דיברתם על תקנים ושעות, תקנים ושעות לא חסר לנו, חסר לנו, אם ההגדרה של בית הספר שלנו היא חטיבה, לבורנט במעבדה.
<חליל אל כרם: לבורנט אמור להכין את הניסויים, ללבורנט יש תפקיד מאוד חשוב בתוך המעבדה.
<חליל אל כרם: נגיד ספרייה, אנחנו בכוחות עצמנו בנינו את הספרייה.
<חליל אל כרם: גייסנו ועשינו מישהי שמתמחה בספריות - - -
<קריאה: לבית ספר יסודי אין תקן ללבורנט.
עמרם מצנע: אבל יש פה בעצם חטיבת ביניים.
עמרם מצנע: זה לא נקרא חטיבת ביניים?
<עמירה חיים: תראה, בית ספר א'-ט' יסודי קיים לא רק במגזר הבדואי, הוא קיים במועצה אזורית באר טוביה, הוא קיים במועצה אזורית חוף אשקלון.
<עמירה חיים: יש לנו במדינת ישראל בתי ספר א'-ח' ו-א'-ט'.
<עמירה חיים: במועצות אזוריות, כדי לא להסיע תלמידים יש גם ט'.
<עמירה חיים: המורים הם מורים ל-ז'-ט'.
עמרם מצנע: דרך אגב, זה יתרון גדול.
עמרם מצנע: תאמין לי, חטיבת הביניים היא אחת מנקודות החולשה הכי גדולות.
<עמירה חיים: ואז הם הולכים לתיכון ב-י', אנחנו מכינים אותם, הם מקבלים שעות - - - צריך להבין, שאנחנו מייעדים להם שעות, כולל בקיץ עכשיו, במעבר בין ח' ל-ט' ובמעבר בין ט' ל-י' יהיו להם שעות קיץ.
<עמירה חיים: הילדים האלה גם מתוגברים יותר, עם כיתת תל"ם - - -
עמרם מצנע: מה הילדים עושים בקיץ, בחופש?
<סולימאן אלעמור: גם המורים שרוצים, לפי המקצועות ולפי הגבלת חטיבת ביניים אפילו, כי כיתה ז', ח', ט', מורים מקצועיים - - -
עמרם מצנע: האם לך יש איזה שהיא אחריות על פעילות ביולי אוגוסט?
<חליל אל כרם: יש לי, אנחנו מקיימים קייטנות.
<חליל אל כרם: חלק מהקייטנות אנחנו עושים דרך אשלים, חלק מהילדים, גם המועצה מדי פעם עושה קייטנות ואנחנו משלמים אותם.
עמרם מצנע: בבית ספר?
<חליל אל כרם: לא, לא בבית ספר.
<חליל אל כרם: אנחנו כבית ספר עם עמותת אשלים מקיימים את זה בבית ספר ולוקחים אותם לבריכה, עושים להם - - - וגם במועצה, לפעמים מקיימים קייטנות.
עמרם מצנע: אתם נתקלתם בגילויי גזענות בטיולים, בביקורים, במפגש עם קבוצות של ילדים יהודים?
עמרם מצנע: משהו?
עמרם מצנע: אתה יכול לספר לנו?
<חליל אל כרם: אני רוצה לומר דבר כזה, אנחנו כל הזמן היינו עובדים עם מתנדבים שהיו מגיעים אלינו אפילו מכפר ורדים, כל הזמן מהמגזר היהודי באים מתנדבים לבית הספר לפני מפעל ההזנה.
<חליל אל כרם: גם אנחנו כצוות מורים הלכנו להתנדב בבאר שבע, אולי אתם מכירים את איציק מימון, הוא היה יושב ראש ארגון ההורים, אני אגיד את האמת, במגזר שלנו, כמו שהיה את המקרה בסופרלנד ודברים כאלה, לא נתקלנו.
<חליל אל כרם: למען האמת לא נתקלנו.
עמרם מצנע: אלימות בבית ספר?
עמרם מצנע: יש אלימות בבית הספר?
עמרם מצנע: איזה סוג של אלימות?
<חליל אל כרם: בוא נגיד דבר כזה, אי אפשר להגיד שאין אלימות, תמיד יש אלימות, אבל האלימות היא באחוז מאוד מצומצם.
<חליל אל כרם: על ידי יצוות המורים יש לנו תכנית איך לצמצם את האלימות והמורים הפנימו את זה גם בקרב התלמידים - - -
עמרם מצנע: אתם מודעים להתנהגות בלתי הולמת לילדים בבית?
עמרם מצנע: בבתים?
עמרם מצנע: אלימות או ניצול מיני?
<חליל אל כרם: ניצול מיני, קרו לנו, אני זוכר מקרה או שני מקרים מכל התקופה שלי, מ-18 שנה, אנחנו מיד מדווחים לגורמים.
עמרם מצנע: זה כי אין או כי משאירים את זה במשפחה?
<חליל אל כרם: בוא נאמר דבר כזה, ואני אומר את זה בגלוי, מדובר בחברה מסורתית, חברה שמרנית, זה דבר שמאפיין את החברה הזו, בחברה תמיד מטאטאים מתחת לשטיח, לא מעלים את הבעיות, היום יש מודעות, היום מנסים להוציא מתחת לשטיח, יש מקרים, אבל עד עכשיו המקרים, לא כל מה שמתחת לשטיח הוא מעל לשטיח.
<חליל אל כרם: יש מקרים, המקרים שאנחנו עולים עליהם, אנחנו מיד מערבים את הגורם הטיפולי ומטפלים בזה.
עמרם מצנע: המורים עוברים הכשרה לגבי סימנים מעידים לילדים - - -
<חליל אל כרם: אנחנו כבית ספר כל פעם בישיבת הצוות מביאים נגיד או פסיכולוג, או עובד סוציאלי - - -
<יהודית בלום: יש לך את התכנית כישורי חיים.
<יהודית בלום: כישורי חיים, מכיתה ח' עד ט', וגם מפתח הלב, אלה שתי התכניות שמובילות לערנות, גם של הילדים מתוך חברת הילדים וגם לעובדי הוראה, כדי לראות סימנים כאלה ואחרים ולקחת את המודעות ולמצוא את הדרכים כיצד לטפל, כי בכל בית ספר יש גם יועצת.
<יהודית בלום: אז יש שם גם שילוב בין המפקחות והיועצות בבניית התכנית והתאמה שלה לכיתות הלימוד.
<חליל אל כרם: מעבר למה שאנחנו מקבלים מכישורי חיים, אני אומר מעבר, אנחנו גם מזמנים כל פעם איש מומחה, נגיד פסיכולוג, או עובד סוציאלי - - -
עמרם מצנע: יש פסיכולוגים במועצה?
עמרם מצנע: זה אויש כבר?
<איציק תומר: בוא נאמר שזה רק איוש של 50% מהתקן, אבל ברמה הארצית האיוש הוא 50% מהתקן, לא רק כאן.
עמרם מצנע: במגזר הערבי?
<איציק תומר: בכלל, בכל מערכת החינוך במדינת ישראל, בנושא של שפ"י זה איוש של בערך בין 50% ל-60%.
עמרם מצנע: ועובדות סוציאליות?
עמרם מצנע: יש עובדת קבועה לבית הספר?
<איציק תומר: לא לבית הספר, אבל - - -
עמרם מצנע: לא יושבת בבית הספר, אבל ברמה של המועצה, האם יש - - -
<חליל אל כרם: עובדת סוציאלית, יש מישהי שמטפלת באזור הזה.
<חליל אל כרם: גם פסיכולוג, יש לנו פסיכולוג שבא פעמיים בשבוע לבית הספר.
<חליל אל כרם: הוא מטפל בכל מיני מקרים.
<איציק תומר: חליל, תודה רבה.
<השייח' עטראש: אני רוצה לומר כמה מילים.
<השייח' עטראש: ברוך בואכם, אדוני חבר הכנסת, יושב ראש ועדת החינוך.
<השייח' עטראש: אנחנו התברכנו, זה שיש לנו אנשים שמכירים את החברה, מכירים את המגזר הבדואי, במיוחד בתחום החינוך, דר' תומר, שהוא התמנה לראש מועצה, הוא מכיר את האזור, היה מנהל מחוז, עמירה היא מאוד מכירה את האזור ומאוד מנסה ואין דבר, שלא יגידו לך, אין דבר שלם בעולם.
<השייח' עטראש: מניסיוני, אני מלווה את מערכת החינוך רק ב-20 השנה האחרונות.
<השייח' עטראש: אני יודע שיש חסרונות.
<השייח' עטראש: אנחנו שואפים ליותר ולמדנו ממך, אדוני חבר הכנסת, שמייאוש עשית תקווה.
<השייח' עטראש: כשהגעת לירוחם, הזכיר את זה המנהל, לימדת את כל אזרחי מדינת ישראל שאפשר אחרת, אפשר להתקדם.
<השייח' עטראש: אני לא רוצה לדבר, אבל תמונה אומרת אלף מילים, לא יכול להיות שבית ספר במדינת ישראל, בגלל שהוא לא נמצא בתוך הקו הכחול, שהוא לא ייבנה מחדש.
<השייח' עטראש: הגיע הזמן שמבנה הקרוונים יוחלף למבנה חדשני שמתאים לתלמידים, מתאים לדור.
<השייח' עטראש: אם אנחנו רוצים דור חדש ואם אנחנו רוצים אזרח טוב, אז אנחנו צריכים להשקיע פה.
<השייח' עטראש: אני מאוד מעריך את הנתינה של המורים, הביקור שלך ייתן לנו עוד צעד קדימה.
<השייח' עטראש: אנחנו מאמינים במנהלת המחוז.
<השייח' עטראש: ניר, אנחנו מכירים הרבה שנים בתחום החינוך, יכול להיות שאנחנו לא עשינו לו הקלות בחיים, אנחנו תמיד התקשרנו וביקשנו יותר, גם לאבו עסאב אנחנו לא עושים חיים קלים, אנחנו דורשים מהם את המקסימום.
<השייח' עטראש: ואני אומר לכם עכשיו - - -
<איציק תומר: בסדר גמור, כך צריך להיות.
<השייח' עטראש: אני אומר לך, הכול אנחנו נשים על השולחן.
<השייח' עטראש: אדוני חבר הכנסת, אנחנו שואפים ליותר, אנחנו רוצים לגדל דור שיוכל להוביל את עצמו.
<השייח' עטראש: אנחנו, החברה הבדואית, לא רוצים להיות נטל על אזרחי מדינת ישראל, אנחנו רוצים שהבנים שלנו ילמדו, ישתלבו בחיי המדינה, ייתנו את החובות שלהם ויקבלו גם את הזכויות שלהם.
עמרם מצנע: סיור בבי"ס אורט
עמרם מצנע: זה בית ספר אורט, אני רואה.
<יונה רחמים: עמרם הביא אותי בהתחלה.
<יונה רחמים: זה בית ספר בין הראשונים שבנינו פה, היום בערך כ-500 תלמידים.
עמרם מצנע: אני רואה שבכלל זה פה איזה שהוא מרחב כזה, גני ילדים ומרכז לנוער.
<יונה רחמים: כן, יש לנו גני ילדים, יש לנו מועדונים.
<עמירה חיים: זה יום אחרון של הלימודים, זו הקרבה מאוד גדולה.
<יונה רחמים: יש לנו פה בית ספר יסודי צמוד.
<עמירה חיים: עמרם, תעמוד ותיהנה.
<עמירה חיים: תסתכל ימינה ושמאלה, פאר היצירה.
<עמירה חיים: יפהפה.
<יוסף אלהוטשלה: ברוכים הביאם לתיכון אורט אלוהטשלה.
<יוסף אלהוטשלה: אני שמח שאתם בחרתם להגיע לבית הספר הזה וגם להכיר את כל האורחים שלנו, כולל ראש המועצה ואני אתחיל קצת לספר על בית הספר, על התכנית של היום, למרות שזה קצר מאוד.
<יוסף אלהוטשלה: אנחנו עשר דקות פה, קצת הסבר, אחר כך נבקר גם במעבדות.
<יוסף אלהוטשלה: בית הספר שלנו, כמו שאתם רואים, זה בית ספר תיכון ארבע שנתי, מ-ט' עד י"ב.
<יוסף אלהוטשלה: אנחנו מקפידים מאוד ושומרים על הניקיון ועל חזות בית הספר, ואיך שראיתם גם, בדרך כל הזמן מנסים לקדם את העניין כי זה נותן אווירה טובה וחיובית לתלמידים.
<יוסף אלהוטשלה: זה ממש בהלימה של יעדי משרד החינוך.
<יוסף אלהוטשלה: גם אנחנו כולנו מקפידים שהתלמידים ירגישו בנוח, אפילו בספרייה המרווחת הזאת - - -
עמרם מצנע: מתי נכנסתם לבית הספר?
<יוסף אלהוטשלה: חמש שנים.
<יוסף אלהוטשלה: בית הספר הזה חדש.
<יוסף אלהוטשלה: אני הייתי מנהל גם לפני זה שנתיים, כאשר התחיל בית ספר תיכון במבנים הישנים וזו השנה החמישית למחזורים.
<יוסף אלהוטשלה: לפני יומיים סיימו בוגרי י"ב מחזור חמישי.
<יוסף אלהוטשלה: בבית הספר הזה לומדים כיום 467 תלמידים בדיוק, שזה מ-ט' עד י"ב.
<יוסף אלהוטשלה: יש לנו תלמידים מהיישוב ואנחנו גם קולטים תלמידים מחוץ ליישוב, אפילו מציר דימונה-באר שבע, כאשר לאחרונה הוקם בית ספר אחר, אבו טלול, אבל כרגע אנחנו עם 467 תלמידים שלומדים במגמות האלה שאני אסקור עכשיו, זה גם רשום אצלכם.
<יוסף אלהוטשלה: מגמה טכנולוגית שכוללת גם מחשבים.
<יוסף אלהוטשלה: תלמידים ניגשים ל-8 ועד 10 יחידות מחשבים בהנדסת תוכנה, בנוסף ל-5 יחידות ביולוגיה וגם 3 יחידות כימיה.
<יוסף אלהוטשלה: אלה התלמידים המצוינים.
<יוסף אלהוטשלה: פה יש לנו גם מגמת מדעי הסביבה, 5 יחידות לימוד.
<יוסף אלהוטשלה: בנוסף לכך יש לנו פרויקט טו"ב שזה טכנאי ובגרות.
<יוסף אלהוטשלה: יש לנו תלמידים שסיימו השנה מחזור א', שסיימו ממש בגרות ואת תעודת הטכנאים יקבלו בקיץ וכבר חלק מהם נרשם להנדסאים וזה גם בזכות משרד החינוך שתרם רבות, תקציבים לכל המעבדות, וגם רשת אורט נרתמה חזק בעניין, גם הנחיה וגם פיקוח על הנעשה.
<יוסף אלהוטשלה: התלמידים עברו את זה בהצלחה.
<יוסף אלהוטשלה: אני מקווה שבשנה הבאה, אולי בעזרת כולם, גם משרד החינוך וגם המועצה וגם אורט, לקדם את העניין של י"ג-י"ד.
<יוסף אלהוטשלה: אני מאמין שיהיו לנו תלמידים כאלה להמשך.
<יוסף אלהוטשלה: בנוסף לכך יש לנו גם מגמת חינוך, תלמידות לומדות 8 עד 11 יחידות פסיכולוגיה, פסיכולוגיה התפתחותית, והתלמידות אחר כך, אנחנו לומדים בתיאום עם משרד החינוך והפיקוח, המפמ"רית, והתלמידות שיסיימו יקבלו תעודת סייעת ועוזרת גננת וגם מנהלת משפחתון מהתמ"ת, כי אנחנו מלמדים את כל היחידות האלה שכוללות את זה.
<יוסף אלהוטשלה: אני מאמין שאחר כך הן ימצאו להן עבודה באזור, גם בבתי הספר היסודיים ואולי בגנים.
<יוסף אלהוטשלה: חשמל, מגמת חשמל.
<יוסף אלהוטשלה: דיברנו על פיקוד ובקרה, התלמידים לומדים.
<יוסף אלהוטשלה: יש לנו הרבה פרויקטים בבית הספר.
<יוסף אלהוטשלה: האמת שגם המועצה, גם אורט וגם משרד החינוך, כולם נרתמו לקח שיהיו לנו הרבה פרויקטים.
<יוסף אלהוטשלה: למשל פרויקט המצוינות.
<יוסף אלהוטשלה: התלמידים לומדים גם העשרה, גם תגבורים, מקבלים הרבה שעות, גם בשבתות.
<יוסף אלהוטשלה: אנחנו לא מלמדים בשישי-שבת, אבל בשבתות אנחנו מביאים את התלמידים לפה, התלמידים לומדים, כימיה, פיזיקה, גם ביולוגיה, מדעי מחשב ומתמטיקה ואנגלית.
<יוסף אלהוטשלה: יש לנו קבוצות כאלה.
<יוסף אלהוטשלה: גם פרויקט קדם עתידים נמצא בבית הספר.
<יוסף אלהוטשלה: כולם יודעים מה זה קדם עתידים, הוא גם מתייחס לתלמידים מצטיינים.
<יוסף אלהוטשלה: בנוסף לכך יש לנו גם פרויקטים חברתיים - - -
עמרם מצנע: קדם עתידים זה גם מסלול שירות צבאי.
<יוסף אלהוטשלה: לא, אצלנו זה לא כולל.
<יוסף אלהוטשלה: זה קדם עתידים, זה מנוהל על ידי משרד החינוך, הפן הצבאי, מי שהביא את זה הוא עמרם קראזי, הוא הביא את הפרויקט לבית הספר, שני בתי ספר שלומדים בתכנית הזו.
<יוסף אלהוטשלה: אנחנו מלמדים למצוינות במסגרת קדם עתידים והשירות בצבא לא מוזכר פה.
עמרם מצנע: לא, אני מבין, אבל קדם עתידים, התכנית הזאת, יש לה תכנית של הצבא.
<יוסף אלהוטשלה: זו תכנית של השר שהיה פעם, מופז, והיא תכנית יפה.
עמרם מצנע: אוקי, לא מתחבר לי.
עמרם מצנע: כל קדם עתידים זה בעצם מביא לתעודה אקדמית.
עמרם מצנע: אבל אם - - -
<עמירה חיים: אבל הילדים פה מתגייסים.
<יוסף אלהוטשלה: בנוסף לפרויקטים שיש לנו יש גם פרויקט שנקרא אקדמיה בתיכון.
<יוסף אלהוטשלה: אנחנו בית ספר שנרשמנו לאקדמיה בתיכון, תלמידים בכיתה י'-י"א למדו קורס אוריינות אקדמית ועברו את זה וכרגע לומדים כימיה - - -
<עמירה חיים: אני רוצה שנייה אחת.
<עמירה חיים: קדם עתידים זו התכנית יחד עם התכנית להשכלה גבוהה.
<עמירה חיים: יש לנו תכנית לעידוד השכלה גבוהה עם ה - - -
עמרם מצנע: את מדברת על תכנית ההנגשה.
<עמירה חיים: זה לעידוד ההשכלה הגבוהה.
<עמירה חיים: 1,000 תלמידים, מתוכם 200 תלמידים בדואים שלומדים כל יום שישי.
<עמירה חיים: אנחנו מקשרים את קדם עתידים בחוליה הבית ספרית של התכנית לעידוד ההשכלה הגבוהה.
<עמירה חיים: הילדים לומדים באוניברסיטה ביום שישי ובמהלך השבוע הם מקבלים תגבורים לימודיים, כאשר את החלק הזה נותנים קדם עתידים בכל המחוז וגם פה.
<עמירה חיים: זה הסיפור של קדם עתידים.
<יוסף אלהוטשלה: אקדמיה בתיכון זה פרויקט נהדר, כאשר לתלמידים יש הזדמנות ללמוד.
<יוסף אלהוטשלה: הוא נותן הזדמנות לתלמידי כיתות י'-י"א ללמוד וכאילו בכיתה י"ב לסיים ממש שנה א'.
<יוסף אלהוטשלה: יש לנו שבעה תלמידים שעכשיו מחזיקים מעמד ולומדים באוניברסיטה הפתוחה בשיתוף עם משרד החינוך.
<יוסף אלהוטשלה: יש לנו עוד פרויקטים, למשל מעורבות חברתית פה בבית הספר, גם דרך משרד החינוך, התלמידים גם מעורבים בהרבה פעילויות, עוד מעט תשמעו מהתלמידים ביישוב, בקהילה, התנדבות בקהילה וגם בבית הספר וגם באזור כולו.
<יוסף אלהוטשלה: בנוסף לכך החזון של בית הספר לראות את כל התלמידים שלנו בהשכלה גבוהה, באקדמיה, מלווים אותנו, ואפילו אנחנו מביאים לכאן ירידים, מכללת אחווה או מכללת קיי, אוניברסיטת בן גוריון, וגם נוסעים לשם דרך מצוינות, דרך קדם עתידים, למפעלי היי טק, למכון וייצמן, ומבקרים על מנת למשוך את התלמידים כדי ללמוד באקדמיה וגם ללמוד להשתלב בחיים הנורמליים של כל האנשים.
עמרם מצנע: מה ההישגים בבגרות?
<יוסף אלהוטשלה: ההישגים בבגרות – יש לך נתונים שם.
<יוסף אלהוטשלה: בשנה א' היו לנו 56, בוא נגיד שבית הספר שלנו נע בין 56% עד 62%.
<יוסף אלהוטשלה: השנה אנחנו מקווים להגיע אולי ל-65%, למרות כל הקשיים הפיזיים שנמצאים ביישובים ולא בבית הספר, בית הספר מצויד 100%, לא חסר כלום, אם זה מחשבים, אם זה ספרייה, אם זה ציוד באלקטרוניקה, חשמל, מעבדת ביולוגיה, לא חסר לנו כלום, הבעיה היחידה שלנו זה איך לגייס מורים מקצועיים לכל מיני מקצועות, למשל אנגלית, למשל פיזיקה, כימיה, מתמטיקה ברמה גבוהה ל-5 יחידות.
<יוסף אלהוטשלה: קשה לגייס.
<יוסף אלהוטשלה: אבל גם בעזרת רשת אורט יש תמריצים לפעמים.
<יוסף אלהוטשלה: גם משרד החינוך מציע את זה, תמריצים למורים ש - - -
<עמירה חיים: בית הספר הוא מעל הממוצע המחוזי, מעל הממוצע הארצי של המגזר הערבי.
<עמירה חיים: המגזר היהודי, ההישגים של מחוז דרום בבגרות הם 62%, כאשר ברמה הארצית הם 60%.
<עמירה חיים: מחוז דרום הוא מעל הממוצע הארצי כבר חמש שנים, כולל המגזר הבדואי ובית הספר הזה הספציפי, ההישגים שלו זהים לממוצע המחוזי, הם מעל לממוצע של הבדואים.
<עמירה חיים: הממוצע של הבדואים הוא 48% במחוז, 50% בארצי, כאשר לפני 12-13 שנים היינו 12%.
<עמירה חיים: לא מסתפקים, אבל בדרך הטובה.
עמרם מצנע: האחוזים האלה זה ממתחילי כיתה י'?
<יוסף אלהוטשלה: כן.
עמרם מצנע: לא מהניגשים.
<יוסף אלהוטשלה: לא מהניגשים.
<יוסף אלהוטשלה: הלוואי, אז הייתי ב-90%.
עמרם מצנע: כמה מהבגרויות מאפשרות כניסה לאקדמיה?
<יוסף אלהוטשלה: כל תלמיד.
<יוסף אלהוטשלה: אתה יודע, הבעיה לאקדמיה זה לא הבגרות, זה הפסיכומטרי.
עמרם מצנע: אני לא מדבר על הפסיכומטרי, אני מדבר על הבגרות.
עמרם מצנע: למשל 4 יחידות אנגלית.
<יוסף אלהוטשלה: בוא נגיד ככה, מי שבמגמת התכ"ב, שזה הנדסת תוכנה וביולוגיה הם 4 יחידות כולם.
<יוסף אלהוטשלה: מי שיכול לגשת ל-4 יחידות, כולם ניגשים ל-4 יחידות ויש חלק שניגשים גם ל-5 יחידות.
<יוסף אלהוטשלה: אז אנחנו גם מכוונים את התלמידים שלנו.
<יוסף אלהוטשלה: למשל יש תנאי קבלה באוניברסיטה, מי שלומד מדעים מדויקים, חייב 4 יחידות מתמטיקה, מי שהולך לאוניברסיטה חייב 4 יחידות אנגלית, מי שהולך גם ללמוד - - -
עמרם מצנע: אז כמה מהבגרויות הן מאפשרות הליכה לאוניברסיטה?
<יוסף אלהוטשלה: לאוניברסיטה כמעט 50% מבעלי הזכאות לבגרות.
עמרם מצנע: מהזכאים חצי?
<יוסף אלהוטשלה: כן, עם 4 יחידות אנגלית, 4 מתמטיקה.
עמרם מצנע: לא, עזוב מתמטיקה.
<יוסף אלהוטשלה: אנגלית.
<יוסף אלהוטשלה: למכללות 3 יחידות אנגלית, השאר כולם.
עמרם מצנע: כולם עושים פה 4 יחידות אנגלית?
<יוסף אלהוטשלה: לא, יש חלק שעושים 3.
עמרם מצנע: מי שאין לו 4 יחידות אנגלית לא הולך לאקדמיה.
<יוסף אלהוטשלה: בוודאי.
<עמירה חיים: לא, יש להם מודולריים.
<עמירה חיים: לכולם אנחנו מאפשרים את ה-4 יחידות, אבל מי שלא מצליח בבחינה של ה-4, הוא נשאר עם תעודת בגרות של 3, מה שלא קורה במתמטיקה, כי אין מודולרי.
<עמירה חיים: אם אתה לא ניגש ל-5 או ל-4, אז אין לך את זה.
עמרם מצנע: אני מבין.
<יוסף אלהוטשלה: ב-3 הוא מתקבל למכללה.
עמרם מצנע: אני מבין, אני שואל, אתה אומר ש-50% מתעודות הבגרות מאפשרות הליכה לאקדמיה.
<יוסף אלהוטשלה: גם באקדמיה מסתפקים לפעמים ב-3 יחידות.
מסעוד גנאים: השאר, אפילו אם אין 4 יחידות, יכולים להשתלב במכללות.
עמרם מצנע: לא, בלי 4 יחידות אנגלית אין אקדמיה.
עמרם מצנע: גם לא במכללות.
<יוסף אלהוטשלה: במכללות יש.
<עמירה חיים: זאת חולשה.
<עמירה חיים: מבחינת מחוז דרום 79.5% מהילדים שלומדים התעודה שלהם קבילה לאוניברסיטה, מול הרמה הארצית, שזה עוד 2% יותר מאיתנו.
<עמירה חיים: אבל גם כן, התקדמנו לשם מאוד.
<עמירה חיים: וזאת חולשה שבמגזר הבדואי לא כל התעודות - - - אני צריכה שיגיעו ל-75% של תלמידים שהתעודה שלהם קבילה לאוניברסיטה, זאת המטרה שלנו.
<עמירה חיים: ואחת הנקודות זה באמת האנגלית שאנחנו מטפלים בזה בצורה אינטנסיבית, אבל עוד לא הגענו למנוחה ולנחלה.
עמרם מצנע: אתם עושים פסיכומטרי בתיכון?
<יוסף אלהוטשלה: במסגרת פרויקט המצוינות אנחנו לומדים לקראת פסיכומטרי גם.
<יוסף אלהוטשלה: אבל הפסיכומטרי זה מכשול אחד גדול, מה לעשות, יש תלמידים, גם אצלנו, שנוסעים לחו"ל ולומדים ומצליחים.
מסעוד גנאים: לגבי הפסיכומטרי, מי מלמד?
מסעוד גנאים: יש מכונים ויש עמותות שהם מלמדים.
<יוסף אלהוטשלה: מכונים.
מסעוד גנאים: זה לא חלק מתכנית הלימודים.
<יוסף אלהוטשלה: לא, זה לא חלק מתכנית הלימודים.
עמרם מצנע: לא, יש בתי ספר שמכניסים את זה לתכנית הלימודים.
<יוסף אלהוטשלה: עכשיו הילדים.
<יוסף אלהוטשלה: אני עכשיו אשאיר אתכם עם תלמידים.
עמרם מצנע: אתה יודע כמה מהילדים ביסודי מגיעים לתיכון?
<יוסף אלהוטשלה: כן, אחוז הנשירה ביישוב הזה, מאז שהוקמו בתי הספר, ממש עומד על 0.
<יוסף אלהוטשלה: כולם מגיעים אליי, לפה.
<יוסף אלהוטשלה: ומי שנכנס לפה גם מסיים פה י"ב.
<שמעון אזולאי: יש שני בתי ספר יסודיים מזינים פה, כולם עוברים לפה.
<שמעון אזולאי: וחלק מגיע מרחמה, שאתה מכיר אותו.
<יוסף אלהוטשלה: אני אציג אותה קודם.
<יוסף אלהוטשלה: עמאני היא בכיתה י'.
<עמאני: אני תלמידה בתיכון אורט אלהוטשלה ומשתתפת בפרויקט אקדמיה בתיכון.
<עמאני: אקדמיה בתיכון היא פרויקט שהשתתף בו בית הספר בשנה האחרונה.
<עמאני: אנחנו לומדים באוניברסיטה הפתוחה, האוניברסיטה הפתוחה נתנה לנו מלגות בשיתוף משרד החינוך.
<עמאני: הסמסטר הנוכחי שלנו הוא עולם הכימיה, והיה לנו בסמסטר א' קורס אוריינות אקדמית והיה קורס הכנה בעברית ולא היה קשה.
<עמאני: כל מי שיודע את הלימוד של האוניברסיטה הפתוחה, זה לא קשה בכלל ועכשיו בית הספר עוזר לנו בכימיה ובית הספר נתן לנו יד ומאוד מאוד עזר לנו במסלול האקדמי ובעומס הלימוד ולעומס שיש לנו בבגרויות, אבל עברנו.
<עמאני: אנחנו לא שוכחים הטובה של המנהל והמורים שנתנו לנו יד בשפה העברית, כמו עמל ראשלה.
<עמאני: האוניברסיטה הפתוחה נתנה לנו את התקווה ללמוד.
<עמאני: המשפחות במגזר הבדואי - - -
<עמאני: אני רוצה ללמד ביולוגיה באוניברסיטה.
<עמאני: במדעי הגנטיקה.
עמרם מצנע: להיות מורה או להיות חוקרת?
<עמאני: חוקרת.
<עמאני: היום הכול מלמד מורה, מורה, מורה, אין לי מקום ב- - -
עמרם מצנע: במשפחה את הבכורה?
<עמאני: לא, אחותי אלהאם.
עמרם מצנע: מה, היא מלמדת פה?
<עמאני: כן.
עמרם מצנע: כמה ילדים אתם במשפחה?
<עמאני: שמונה.
עמרם מצנע: כולם לומדים?
<עמאני: לא.
עמרם מצנע: לא הלכו לבית ספר, או שהם כבר גמרו?
<עמאני: הלכו, אבל לא המשיכו לאוניברסיטה.
עמרם מצנע: מה, הלכו לעבוד?
<עמאני: לא, בבית.
<יוסף אלהוטשלה: אני אגיד לך, יש לך אח גדול שהוא מורה בבית ספר ואחותה מורה גם כן.
עמרם מצנע: רגע, והילדים הקטנים לא הולכים לבית ספר?
<עמאני: הולכים.
<יוסף אלהוטשלה: הולכים, סיימו, יש לה אחיות עם בגרויות.
<עמאני: מה שאני רוצה להוסיף זה שהאוניברסיטה הפתוחה נתנה לנו תקווה ללמוד לימוד אקדמי ומה נפלא שאתה לומד בבית ספר ולומד באוניברסיטה.
<עמאני: נכון שזה עומס, אבל זה דבר מרגש מאוד מאוד וזה מבחינה כלכלית עוזר לי, יש לי שמונה אחים בבית וזה קשה מאוד ללמוד בעתיד, אבל עכשיו אני השתתפתי בפרויקט הזה כי הוא עזר לי מאוד מאוד מאוד מבחינה כלכלית.
<עמאני: אנחנו לא משלמים הרבה.
<עמאני: זה הכול.
עמרם מצנע: תגידי, באזרחות הייתה בחינה כבר?
<יוסף אלהוטשלה: לא, היא בכלל ב-י'.
<עמאני: מה שאני רוצה להגיד, אני רוצה לדבר על פרויקט האקסס.
<עמאני: אני מתחילה עכשיו לדבר באנגלית.
<עמאני: At the project of the access we started to help the people at English, To make their English more stronger, because all people knew that in Bedouin people there is no English.
<עמאני: This is the bad situation of the people.
<עמאני: Why?
<עמאני: Because nobody really care for the English.
<עמאני: This is so bad.
<יוסף אלהוטשלה: הבנת למה 3 יחידות ולא 4 יחידות?
<עמירה חיים: היינו עכשיו בבית ספר יסודי ואמרו הילדים הפוך, שהם יודעים אנגלית - - -
<עמאני: Access helps us to help people, to help the kids at the schools to visit laces and I learned many many things at access.
<עמאני: I remember that we visit school in Ombatin and we helped pupils that there was many problems in English.
<עמאני: It was easy to learn with them.
<סמחא: השם שלי סמחא, אני לומד במסלול טוב.
<סמחא: בגרות - - -
עמרם מצנע: באיזה כיתה אתה?
<סמחא: י"ב.
עמרם מצנע: י"ב?
עמרם מצנע: אתה מסיים?
עמרם מצנע: סיימת בעצם.
<סמחא: סיימתי י"א, אני עולה ל-י"ב.
<יוסף אלהוטשלה: סיים גם טכנאי.
<סמחא: ב-י"א סיימתי בגרות, רק ערבית סיימתי ב-י"ב עם לימוד - - - יש מורה במגמה טכנאי חשמל.
<סמחא: אני מקווה בקיץ בעזרת ה' - - - בקיץ בגרות שלם וגם תעודת טכנאי חשמל.
<יוסף אלהוטשלה: שוקראן.
<סמיח: אני תלמיד בי-י"ב.
<סמיח: התחלתי להתנדב בכל מיני פרויקטים ופרסים כמו פרס הנוער, ג'יהאל, מד"צים ופעיל מחוזי, מעורבות חברתית ופרויקט שמטרתו להעמיק את הערך של הנתינה וההתנדבות והתחלתי להתנדב לפני שלוש שנים וכל שנה עשיתי 60 שעות.
<סמיח: בערך הכול 180 שעות וקיבלתי תעודת מעורבות חברתית.
<יוסף אלהוטשלה: תודה רבה .
<עמירה חיים: זו יוזמה של מכון דורון.
<יונה רחמים: ברוכים הבאים.
<יונה רחמים: באמת ברוכים הבאים למועצה אזורית נווה מדבר.
<יונה רחמים: לפני שמונה חודשים אבו בסמה.
<יונה רחמים: הייתי ראש מועצה שם.
<יונה רחמים: אני הייתי לפני שבוע פה בסיום י"ב ואני אומר לכם, הייתה חגיגה אחת גדולה, לפחות בשבילי, 130 בוגרים.
<יונה רחמים: זה לא מחזה שאנחנו רואים כל יום ב-י"ב ועמירה יודעת בדיוק שחל מהפך ולא מעט בזכות המחוז, הם באמת מלווים אותנו נאמנה.
<יונה רחמים: תודה רבה על כל העשייה, על כל מה שתרמתם.
<יונה רחמים: עד לפני חמש שנים 50% מהילדים האלה לא הגיעו בכלל ל-י"ב, לא הגיעו לבית ספר בכלל, הם הגיעו, כמו שהתלמידה אמרה, היו בבית ספר ופשוט נעלמו מהשטח.
<יונה רחמים: היום אחוז הנשירה פה 0.
<יונה רחמים: אם אנחנו מגיעים לזה, אני אומר באמת תודה רבה למחוז, ולעמרם קראז'י שעשה ורשת אורט, זו בסך הכול מערכת שעובדת ומערכת קשה, מסובכת.
<יונה רחמים: אנחנו הקמנו פה, אני מדבר כאבו בסמה בכלל, 17 בתי ספר חדשים.
<יונה רחמים: אתם רואים דוגמה של אחד, ראיתם גם במועצה השנייה, בסך הכול תקציב של מאות מיליונים השקענו פה ולהחזיק בתי ספר במתכונת הקודמת, יש לנו עוד הרבה בתי ספר להחליף, כי העלויות יקרות מאוד ואני חושב שמשרד החינוך עשה מהפך גדול מאוד בנושא של המחשבים.
<יונה רחמים: אנחנו הכנסנו כ-1,000 מחשבים ניידים למורים, דבר שלא רואים בכל מקום, 8 מיליון שקל.
<יונה רחמים: המבצע הכי גדול במדינת ישראל זה מזגנים, 500 מזגנים לכל כיתות הגן ובתי הספר.
<יונה רחמים: גם זה לא רואים כל יום, ואתה יודע בדיוק מה קרה בנגב.
<יונה רחמים: ואני אומר עוד פעם לעמירה ולצוות שלה, תודה על הכול.
<יונה רחמים: לנהל מערכת קשה מאוד, כי הנושא של ההורים והמצב הסוציו אקונומי הוא הכי נמוך במדינה, אין פה אגרות, אין פה השתתפויות של הורים, אנחנו מחלקים פה, שתי המועצות, כ-17,000 מנות חמות, ב-97% השתתפות של משרד החינוך.
עמרם מצנע: אין תשלומי הורים?
<יונה רחמים: אין תשלומי הורים.
עמרם מצנע: כי הם לא משלמים, או שמראש לא - - -
<יונה רחמים: הם לא משלמים.
<יונה רחמים: קשה מאוד.
<שמעון אזולאי: ביטוח תלמידים רק, בקושי.
עמרם מצנע: רק תשלומי חובה?
<יונה רחמים: בקושי את הביטוח, גם את זה אנחנו לא גובים הכול, יש פה בעיה.
<יונה רחמים: הנושא של הפיזור של האוכלוסייה, התקציב של ההסעות - - -
עמרם מצנע: אבל יש לי שאלה למפקח של אורט.
עמרם מצנע: שמעון, אתם גובים?
<שמעון אזולאי: מנסים לגבות, משתדלים, זה לא הולך, זה לא פשוט.
<שמעון אזולאי: יש גבייה שנעשית - - -
עמרם מצנע: כי זה הלוא לא הולך דרך המועצה, זה אתם ישירות.
<שמעון אזולאי: אז יש גבייה לשיעורים, קשה לגבות את כל הסכום בבת אחת.
<שמעון אזולאי: אז יש את הגבייה של הביטוח, זה מה שמתבצע, ומה שקשור לפעילות החברתית, זה מתבצע במהלך השנה, תוך כדי עשייה.
<שמעון אזולאי: ככה אנחנו מקלים.
<שמעון אזולאי: היה עדיף אם כולם היו משלמים מהתחלה, אבל בדרך הזאת אנחנו מקלים גם על בית הספר לבצע את הפעילות החברתית.
<שמעון אזולאי: אחר כך אני רוצה לגעת בנושא של כוח אדם.
<יונה רחמים: אנחנו עדיין נתקלים בבעיות קשות בנושא של התשתיות.
<יונה רחמים: יש הרבה בתי ספר, עד היום, בלי חיבורי חשמל.